
Bismillahirrahmanirraheem 

Shuru Allah ka Naam le kar jo bada Meharbaan Aur Nihayat Raham Wala Hai. 



KYA AHLE HADEES KOI NAYA FIRQA HAI? 

Ahle Hadees murawwajah mazhabo ki tarha koi mazhab nahi, na mukhtalif firqo ki 
tarha koi firqa hai balke Ahle Hadees ek jamaat aur tehreer ka naam hai aur wo 
tehreer hai zindagi k har shobey mein Quran wa Hadees k mutabik amal karna aur 
dusro ko un dono par amal karne ki targeeb dilana ya yuh keh dijiye k Ahle Hadees 
ka nisb wa ayen Kitab o Sunnat ki dawat aur Ahle Hadees ka manshoor Quran o 
Hadees hai. 

"DASTOOR E AHLE HADEES K 2 USOOL" 
"ATI ULLAHA WA ATIUR RASOOL" 

Kyunki Allah ne apne Nabi ko huqm diya: "IT'TABI O MA OUHIYA I LAI K A MIR 
RABBIKA" - yani ae Nabi tumhare paas jo wahi ki gayi hai uski itteba karo aur Nabi 
k sath sath Allah ne Nabi k pairokaro ko bhi huqm farmaya: "IT'TABI O MA 
UNZILA ILAIKUM MIR RABBIKUM WALA TAT'TABI O MIN DOONIHI AU'LIYA" - 

yani ae ummat e Muhammadiya turn sirf us ki itteba karo jo tumhare paas 
tumhare perokaro ki taraf se nazil kiya gaya hai aur uske alawa degar waliyo ki 
pervi mat karo. 

Mazkura bala dono ayato se wazey hota hai k har musalman ko Allah ki taraf se 
nazil shuda ahkaam ki pervi karna chahiye aur gair Allah ki baato par dhayan na 
dena chahiye. 

yaha ek sawal paida ho sakta hai k Allah ki taraf se nazil shuda cheez kya hai? 

iske jawab mein khud Allah ta'ala ne farmaya: "WA ANZALALLAHU ALAIKAL 
KITAABA WAL HIKMAH" - yaani Allah ne turn par kitab aur hikmat utari hai. 

yaha ye bhi sawal paida ho sakta hai k kitab se muraad kya hai?, iski tafseer tabayi 
k sardaar Hasan Basri Rahimahullah aur Katadah Rahimahullah ne farmaya k kitab 
se muraad Quran aur hikmat se muraad Sunnat hai. (Tafseer ibne kaseer jild 1 
safa no. 185) 

Is k alawa ek mash'hoor tabayi Hazrat Hassan bin Ateeya Rahimahullah se marvi 
hai k Jibraeel Alahis Salaam jis tarah Quran le kar naazil hue they isi tarah Sunnat 
le kar bhi utrey they aur Aap Sallallahu Alaihi Wa Sallam ko hadees ki taleem is 
tarah dete they jis tarah Quran ki taleem dete they. (Al Kifayah fi ilmur riwayah 
safa no. 14) 

Khud Aan Hazrat Sallallahu Alaihi Wa Sallam ne farmaya: "ALA INNI OOTEETUL 
QUR'AANA WA MISLAHU MA'A'HU", yaani turn loog jaan lo k mujhe Quran aur isi 
k saath isi k manind ek cheez di gayi hai. (Abu Dawood wa Ibne Maja) 

Mazkoora baala Hadees e paak aur Tabaeen E Azaam ki tasrihaat se ye baat wazey 
ho gayi k Quran wa hadees dono nazil shuda hai 

AHLE HADEES KA MANA (MEANING) 

Ahle Hadees do lafzo se mil kar bana hai ek hai Ahle dosra hai Hadees, Ahle ka 
maana hai "wala" aur Hadees a mana "Quran o Hadees" isliye Ahle Hadees ka 
mana hua "Quran o Hadees wala" 

Lafz Hadees ka mana Quran bhi hai aur Hadees bhi, Hadees ka lafz dono ko shamil 
hai, Rasool Allah Sallallahu Alaihi Wa Sallam ne Quran ko Hadees kaha hai jese har 
khutbe mein Aap Sallallahu Alaihi Wa Sallam farmaate they: "FA INNA KHAIRAL 
HADEESI KITABULLAH", k sab se behtar Hadees Allah ki kitaab hai 

Allah k kalaam k alawa Nabi k qaul wa kalaam ko bhi Hadees kaha gaya hai, jese 
Quran mein hai: "WA IZ ASARRAN NABIYU I LA BAAZI AZWAJIHI HADEESA", k jab 

Nabi Sallallahu Alaihi Wa Sallam ne apni baaz beewiyo se ek baat poshidah rakkhi 
yaha is ayat mein Hadees se muraad Rasool ki baat hai. 



AHLE SUNNAT NAAM KI ZARURAT 

Nabi paak ki rahmat k chabbees (26) saal k baad 37 hijri mein Ameer E Muaviya 
Razi Allahu Anhu aur Hazrat E Ali Razi Allahu Anhu mein bamuqaam Siffeen badi 
zabardast jang hui is jang mein jab Ameer E Muaviya Razi Allahu Anhu ki fouj 
haarne lagi to unhone Quran ko neezo par utha liya, aur Qur'aani faislo k mutabiq 
jang bandi ki tajweez paish ki is tajweez ko Hazrat Ali Razi Allahu Anhu ne qubool 
farma liya aur sulah k zariye ladayi khatam ho gayi, is jang se bezaar ho kar 
hamiyaan e Ali Razi Allahu Anhu k 1200 ifraad Hazrat Ali Razi Allahu Anhu ki 
jamaat tark karke jamaat se nikal gaye ye loog khaarji kehlaye, in loogo ne Quran 
ko maan'ne k saath saath Hadeese ghadna shuru kar diya is liye in loogo ko 
musalmaan naam k saath saath Ahle Bida'at ka laqab de diya gaya, aur jo loog 
Quran maan'ne k saath saath Sunnat ko maante rahe unka laqab Ahle Sunnat pad 
gaya jesa k mash'hoor tabayi Muhammad bin Seereen Rahimahullah farmaate 
hai: "FA YUNZARU I LA AHLIS SUNNATI FAYU KHAZU HADEESUHUM WA 
YUNZARU I LA AHLIL BID'ATI FALA YOKHAZU HADEESUHUM", yaani Ahle Sunnat 
ko dekh kar unki Hadeese qubool ki jaati thi aur Ahle Bida'at ko dekh kar unki 
Hadeese qubool nhi ki jaati thi. (Muqadma Muslim) 

Hazrat Peerane Peer Abdul Qadir Jeelaani Rahimahullah farmaate hai: "AHLUS 
SUNNATI LA ISLA LAHUM ILLA ISMUN WAAHIDUN WA HUA ASHAABUL 
HADEES", yaani Ahle Sunnat ka ek hi naam hai aur wo hai Ahle Hadees. (Gunyatut 
Talibeen Matbua E Karachi Safa no. 710) 

Bade peer sahab ki is tashreeh se pata chala k Ahle Sunnat ka doosra naam sirf 
aur sirf Ahle Hadees hai aur doosra koi naam nahi 



Hazrat Umar Razi Allahu Anhu farmaate hai k tumhare paas shareer qaum ayegi, 
shubhaat e Quraan ko paish kar k jhagdegi turn unse Sunnat E Nabi Sallallahu 
Alaihi Wa Sallam k saath mubahasa karo, kyunki Ahle Hadees kitab Allah aur 
Sunnat E Rasoolullah Sallallahu Alaihi Wa Sallam se zayada aagah hai. 

Imam Khataabi Rahimahullah farmaate hai k Ashaab E Sunan Ahle Hadees hai. 
(Sheraani Meezan ul Kubra jild 1 safa no. 46) 

Rasool Allah Sallallahu Alaihi Wa Sallam farmaate hai jab shaami loog fasaad 
karenge us waqttum mein kuch bhi bhalayi nahi rahegi, meri ummatse ekjamaat 
hamesha haq par rahegi kisi ki mukhalifat usko nuksaan nahi pahuncha sakegi. 

imam Ali bin Madeeni Rahimahullah (Imam Bukhari Rahimahullah K ustaad) 
farmaate hai k wo jamaat Ahle Hadees hai. (Tirmizi Baabul Fitan) 

IMAM ABU HANIFA RAHIMAHULLAH KA MAZHAB 

Kisi ne Sufyaan bin Uyeyna Rahimahullah se pucha k turn Ahle Hadees kese hue to 
unhone jawab diya k mujhe Imam Abu Hanifa Rahimahullah ne Ahle Hadees 
banaya. (Hada'iqul hanafiah) 

mazkoora bala waqiya se ye maloom hua k jis raah par Hazoor Sallallahu Alaihi Wa 
Sallam aur Sahaba Razi Allahu Anhum chalte they Imam Sahab bhi usi raaste par 
gaamzan they aur doosro ko bhi usi raaste par chalne ki talqeen karte they. 

IMAM SHAFA'I RAHIMAHULLAH KA MAZHAB 

Imam Shafa'i Rahimahullah farmaate hai k Ahle Hadees har zamaney mein 
mojood rahenge maanind sahaba Razi Allahu Anhum k, aur farmaate they k jab 
mein Ahle Hadees ko dekhta hu to gooya Sahabi E Rasool Sallallahu Alaihi Wa 
Sallam ko dekhta hu. (Meezaanul Kubra Sheraani) 



IMAM AHMAD BIN HAMBAL RAHIMAHULLAH KA MAZHAB 

Rasool Allah Sallallahu Alaihi Wa Sallam ne farmaya: "LA TAZAALU TAA IFATUM 
MIN U MM ATI MANSOOREENA LA YAZURRUHUM MANA KHAZA LAHUM HATTA 
TAQOOMAS SAA'AH" yani meri ummat mein se ek garoh hamesha gaalib rahega 
jo loog unko ruswa karna chahenge unko nuksaan nahi pahuncha sakenge. 
(Tirmizi Jild 2 Safa no. 42) 

Is Hadees se maloom hua k Nabi Paak Sallallahu Alaihi Wa Sallam k daur e 
mubarak se qayamat tak ek jama'at haqq par qayam rahegi. 

Ab sawaal paida hota hai k wo konsi jama'at hai?, Imam Hakim Rahimahullah ne 
Uloom E Hadees mein Sahih Sanad se Imam Ahamad bin Hambal Rahimahullah se 
naqal kiya hai k Imam mosoof Rahimahullah farmaate hai k agar us Hadees (FALA 
YAZAALU TAA IFATUN) se muraad Ahle Hadees nahi hai to mein nahi jaanta k wo 
kaun hai? 



IMAM MAALIK RAHIMAHULLAH KA MAZHAB 

Imam Ku-bani Rahimahullah kehte hai k Imam Malik Rahimahullah maut k waqt 
roone lage mene pucha k aap kyu roote hai kaha kyu na roouo mene bahut se 
fatwe apni raaye se de diye kaash mein aesa na karta aaj mujhe uska ranj hai mein 
pasand karta hu k har fatwe k badle jo mene apni raaye se diye ek ek maar kha 
kar choot jao. (Ibne Khalkaan jild 2 safa no. 11) 

Hazrat Imam Malik Rahimahullah ye batana chahte they k raaye wa qayaas koi 
achhi cheez nahi, asal cheez Quran o Hadees hai isi par loogo ka amal hona 
chahiye aur un dono par amal karne wale Ahle Hadees na kahe jaye to aur kya 
kahe jaye? 

IMAM ABU BAKR BIN AYAASH RAHIMAHULLAH KA FARMAAN 

"WA KANA ABU BAKRIBNI AYAASHIN YAQOOLU AHLUL HADEESI Fl KULLI 
ZAMAAB" k Abu Bakr bin Ayaash kehte hai k Ahle Hadees har zamaane mein 
mojood rahenge. (Meezaan Sheranai jild 1 safa no. 48) 



BADE PEERSAHAB (ABDUL QADIR JEELANI RAHIMAHULLAH) KA 
FARMAAN 

Hazrat Sheikh Abdul Qadir Jeelani Rahimahullah farmate hai k bida'atiyo ki 
nishaani ye hai k wo Ahle Hadees ki bad gumaani karte hai. (Gunyatut Talibeen) 

Sun liya aapne shah jeelani Rahimahullah ki zubaani se k bida'ati loog Ahle Hadees 
k liye burey burey alqaab ghadhte hai, azrah bugz wa hasad kabhi unko wahabi, 
Najdi kaha jata hai kabhi la-mazhab aur Gair Muqallid kaha jata hai kabhi 24 
number k laqab se pukara jata hai. 

"TABSIRA JAB KISI PAR KIYA KIJIYE 
AYEENA SAAMNE RAKH LIYA KIJIYE" 

EK AETRAAZ AUR USKA JAWAAB 

Bida'ati hazraat kehte hai k Ahle Hadees to kal paida hue hai, uske jawab mein 
kaha ja sakta hai k Aalam e islaam ka ek mash'hoor mu'arrikh Allama Ahmad bin 
Bashaar Maqdasi ne 1375 hijri mein Hindustaan k Sindh ka safar kiya tha, Sindh k 
mashoor muqaam mansoora k mutalliq wo kehta hai, "KANA AKSARUHUM 
AHLUL HADEES" yaani mansoora sindh k aksar musalman baashindey Ahle 
Hadees they. (Tareekh E Sindh Safa no. 375) 

th 

Allama Maqdasi k mazkoora bayan se saaf zaahir hota hai k chooti (4 ) sadi hijri 
mein mansoora k aksar musalman Tahreek Ahle Hadees k alambardaar they aur 
Quran o Hadees par barahe raast amal karne waale Ahle Hadees they. 

Mash'hoor Mua'rrikh Allama Abu Mansoor Abdul Qaadir Bagdaadi kehta hai: 
Rome, Aljeria, aazerbaijan baabul abwaab wagairah k tamaam musalman Ahle 
Hadees maslak par they aesa hi Africa, Spain aur bahar magrib k sarhadi 
musalman baashindey sab k sab Ahle Hadees they aur aesa hi habsha k sarhadi 
ilaaqey yaman k tamaam musalmaan Ahle Hadees they. 

Allama Bagdaadi ka ye wazey aur waashgaaf bayan babanag dehal kehlaata hai k 
Ahle Hadees jis tarah muhadiseen k khaas garooh ko kehte hai isi tarah Ahle 
Hadees se muraad wo aam loog bhi hai jo barahe raast Quran o Hadees ko 
maante hai aur tahreek E Ahle Hadees ka jhanda lehraate hai 

jis Mua'rrikh ka ye bayan hai uski wafaat 460 hijri mein hui ab khuda ka khauf kar 
k aur tassub chood kar ye bataye k wo tamaam Sahaba E Kiraam Razi Allahu 

Anhum wa A'imma E Kiraam wa Tabaeen E Azaam wa Mua'rrakheen jinke 
bayanaat is kitab mein abhi guzarey kya wo kal k hai? 

Muqadma bin Khaaldoon "FAZLUN Fl ILMIL FIQHA" mein Allama Ibne Khaaldoon 
Rahimahullah Sahaba E Kiraam Razi Allahu Anhum k baad k zamaane k baare mein 
likhte hai k unme fiqah 2 tareeqo mein taqseem ho gayi 

Ahle Raaye wa Qayaas ka tareeq aur wo Ahle Iraaq hai 
Aur Ahle Hadees ka tareeq aur wo Ahle Hijaaz hai 

Insaaf se bataiye k Allama Ibne Khaldoon Rahimahullah jo Ahle Hijaaz ko Ahle 
Hadees keh rahe hai kya ye bhi kal ki baat hai? 

Shaami Sharah Durre Mukhtaar mein hai k Qaazi Abu Bakr jo zajaani k ahad mein 
ek hanfi ne ek Ahle Hadees se uski ladki ka rishta maanga alfaaz ye hai: "INNA 
RAJULAN MIN ASHAABI ABI HANEEFATA KHATABA I LA RAJULIN MIN ASHAABIL 
HADEES" tu us Ahle Hadees ne inkaar kar diya magar is soorat mein k hanfi apna 
mazhab taqleed chood de, is hanfi ne wo baat manzoor karli to Ahle Hadees ne 
apni ladki us se biyah di. 

Gaur fameinye yaha to teesri (3rd) sadi mein Ahle Hadees ka zikr mojood hai phir 
wo loog kitne mutassub aur kis qadar galti par hai jo kehte hai k Ahle Hadees to 
Naya Firqa hai abhi kal paida hua hai. 

Sach farmaya imam Tahavi Hanfi Rahimahullah ne k "LA YUQALLIDU ILLA 
ASBIYUN AAU GABIYUN" k taqleed wahi karega jo tassub parast aur ahmaq ho. 
(Rasmul Mufti li ibne Aabideen Safa no. 32) 

Hazrat Imam Tahavi Rahimahullah ne saaf faramaya k muqallid bada tassub parast 
aur bewakoof hota hai, ab aesa aadmi jitna awwal fa'al bakey kam hai. 

Allah ta'ala musalmaano ko fiqr e mustaqeem ata farmaaye. 

Allah ta'ala Sheikh ki hifazat farmaye aur unke ilm mein izafa ata farmaye, aur 
Allah ta'ala mere ilm mai bhi izafa ata farmaye aur hamari har tarah se hifazat 
farmaye aur hamare jin bhaiyo ne is kitab ko likhne mein hamari madad ki hai 
Allah unki jayez haajato ko qubool farmaye aur unki tamaam pareshaniyo ko door 
farmaye, aur Allah ta'ala is kitab ko hamare liye sadqa e jaariya banaye. (Aameen 
Ya Rabbal Aalameen) 

Aapka Deeni Bhai 
Muhammad Faisal Khan 

faisalkhan9780@Rmail.com 

Plz Visit Our Sites: 

lslamiclectures.wapka.me 
Muhammadiblog.blogspot.in 
Specially Visit for Sheikh Site: 

Jalaluddinqasmi.com 

